b"\n_START_ARTICLE_\nLudovic T\xc3\xa9zier\n_START_SECTION_\nBiografia\n_START_PARAGRAPH_\nDespr\xc3\xa9s d'assistir a l'Escola d'Art L\xc3\xadric de l'\xc3\x92pera de Par\xc3\xads, es trasllada a Lucerna, on aborda un repertori variat\xc2\xa0: el rol titular de Don Giovanni, Marcello de La Boh\xc3\xa8me, Escamillo de Carmen, Arlequ\xc3\xad d'Ariadne auf Naxos, Sharpless a Madama Butterfly, i Demetrius a El somni d'una nit d'estiu._NEWLINE_Dos anys despr\xc3\xa9s, entra a l'\xc3\x92pera de Li\xc3\xb3 i hi interpreta, entre altres, El Comte a Les noces de F\xc3\xadgaro, Guglielmo a Cos\xc3\xac fan tutte, Demetrius, Belcore a L'elisir d'amore, Escamillo, Marcello La Boh\xc3\xa8me i Ford a Falstaff._NEWLINE_El 1998 guanya el Concurs Op\xc3\xa9ralia de Pl\xc3\xa1cido Domingo. Despr\xc3\xa9s \xc3\xa9s regularment contractat per Nicolas Jo\xc3\xabl al Capitole de Tolosa que li confia papers majors com a Zurga a Les p\xc3\xaacheurs de perles, Schaunard i els rols titulars de Hamlet, d'Eugeni Onegin, Don Giovanni. Cantar\xc3\xa0 igualment Silvio a I Pagliacci, Grianzno\xc3\xaf a La n\xc3\xbavia del tsar, Enrico a Lucia di Lammermoor a Li\xc3\xb3 i al Ch\xc3\xa2telet. Per\xc3\xb2 \xc3\xa9s despr\xc3\xa9s de fer el paper de Wolfram a Tannha\xc3\xbcser, a Tolosa i sota la direcci\xc3\xb3 art\xc3\xadstica de Nicolas Jo\xc3\xabl que la carrera de Ludovic T\xc3\xa9zier va agafar un vol reeixit."